भास्कर संवाददाता|रायसेन
भास्कर संवाददाता|रायसेन
नगर में चल रहे श्रीरामलीला मेले में जन सैलाव उमड़ने लगा है। शनिवार को रामलीला में रावण की बहिन सूर्पनखा की लक्ष्मण द्वारा नाक काटने और उसके भाई खरदूषण वध की लीला का मंचन किया गया। इस मंचन के तहत नगर में खरदूषण की सेना ने भ्रमण भी किया।
इस दाैरान रामलीला के पात्र रथ, पालकी पर बैठे नजर आए तो कुछ राजा महाराजा की ड्रेस पहने पात्र बाइक पर बैठकर शोभायात्रा में शामिल हुए, जो नगर में लोगांे के लिए आकर्षण का केंद्र बने रहे। रामलीला में शनिवार को सूर्पनखा की लीला का मंचण गणेश वंदना के साथ हुआ। भगवान श्रीराम लक्ष्मण एवं सीता जब वन में विचरण कर रहे थे तो लक्ष्मण को जंगल में सूर्पनखा मिलती है,जो लक्ष्मण पर मोहित होकर उनसे विवाह का प्रस्ताव रखती है,जिस पर क्रोधित होकर लक्ष्मण सूर्पनखा की नाक काट देते हैं, जिसकी शिकायत लेकर सूर्पनखा अपने भाई खरदूषण के पास पहुंचती है। गुस्से से तमतमाए खरदूषण अपनी बहन का बदला लेने जंगल में विचरण कर रहे अयोध्या के राजकुमारों के पास पहुंचता है,जहां भगवान श्रीराम युद्ध के दौरान खरदूषण का वध कर देते हैं। रामलीला का मंचन देखने बड़ी संख्या में लोग पहुंच रहे हैं।
रामलीला मेले में शनिवार को सूर्पनखा की नाक काटने की लीला का मंचन हुआ।
रामलीला मेला देखने
बढ़ी चहल-पहल
श्री रामलीला मेले में कई प्रकार की दुकाने लगी हुई है, जिन पर शहरी और के ग्रामीण क्षेत्रों से आए लोग जमकर खरीददारी कर रहे हैं। दोपहर में मेले में चहल- पहल बढ़ जाती है। आसपास क्षेत्र के लोग जहां लोग रामलीला के मैदानी मंचन का आनंद लेने के साथ ही मेले में आई दुकानों पर खरीददारी करते दिखाई देते हैं। वहीं विभिन्न प्रकार के झूलों का बच्चे भी जमकर आनंद ले रहे हैं। मेले में मीना बाजार में भी महिलाओं की अच्छी खासी भीड़ दिखाई दे रही है।
सूर्पणखा की कटी नाक, सेना ने किया नगर भ्रमण
मेले में चल रही रामलीला का मंचन देखने उमड़ने लगा जन सैलाब
श्रीरामलीला मेला
san_Deva san_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva